**תקנון לתקופת הכשרה מעשית – החוג לריפוי בעיסוק**

להלן תקנון, אשר מטרתו להביא הן בפני הסטודנטים/ות והן בפני המדריכים/ות במקומות ההכשרה המעשית, חובות וזכויות של הסטודנטים/ות במהלך תקופת הכשרה מעשית ברפוי בעיסוק. תקנון זה מחייב את הסטודנטים/ות בכל תקופות ההכשרה המעשית במהלך השלמת תואר הבוגר.

התקנון מנוסח בלשון זכר אך מתאים לגברים ונשים כאחד.

בכל מקרה של חוסר בהירות או שאלה בנוגע לתקנון, יש לפנות למנהלת היחידה להכשרה מעשית בחוג לריפוי בעיסוק.

1 .במסגרת תוכנית הלימודים לתואר בוגר בריפוי בעיסוק משולבים 30 שבועות של הכשרה מעשית (כ-1000 שעות הכשרה). זהו משך הזמן הנדרש על-ידי הארגון הבינלאומי של המרפאים בעיסוק על-מנת שתוכנית הלימודים תזכה בהכרה.

2 .מטרת תקופות ההכשרה השונות לאפשר חשיפה והיכרות עם מגוון רחב של מוסדות, אוכלוסיות, אנשים ושיטות התערבות ברפוי בעיסוק. כדי לממש זאת ניתן להשתבץ להכשרה מעשית במקום מסוים רק באחת מתקופות ההכשרה המעשית.

3.ההכשרות המעשיות מתבצעות במוסדות בהן קיימת מחלקה לריפוי בעיסוק או מועסק/ת מרפא/ה בעיסוק מוסמך/ת. ההדרכה בתקופות ההכשרה המעשית ניתנת על-ידי מרפא/ה בעיסוק מוסמך/ת, בעל/ת ותק של שנתיים לפחות ואשר הוסמך/ה להדריך. מקומות ההכשרה המעשית מתפרשים על פני אזורים נרחבים של הארץ כולה.

4 .הסטודנט/ית י/תשהה במקום ההכשרה המעשית בכל ימות השבוע בהתאם לשעות העבודה הנהוגות במקום כולל, פעילות בימי ו' ו/או אחה"צ. מספר השעות השבועיות הממוצע המינימלי הנדרש - 30 שעות.

5 .היעדרויות:

מחלה- כל היעדרות בשל מחלה תגובה באישור מחלה מרופא. את אישור המחלה יש להעביר לחוג.

היעדרות של למעלה משני ימי מחלה מחייבת עדכון מידי של מקשרת ההכשרה.

הסטודנטים מחויבים להשלים את ימי ההיעדרות בגין מחלה.

חופשה- אין אפשרות להיעדר מההכשרה כלל, למעט נסיבות של 'כח עליון'.

בקשה להיעדרות יש להעביר בכתב למקשרת ההכשרה. רק לאחר קבלת אישור בכתב ממקשרת ההכשרה, ניתן לפנות למדריכה.

לרשות החוג עומדת הזכות לאשר היעדרות במקרים חריגים בלבד.

יש להשלים את ימי ההיעדרות ולדווח על השלמתם בטופס הנוכחות.

במקרים בהם ההיעדרות עולה על סך 30% מכל שעות ההכשרה המעשית יש לחזור על אותה תקופת

ההכשרה המעשית בשלמותה.

6 .הסטודנט/ית מחויבים לנהוג על פי הקוד האתי של מרפאים בעיסוק ולפי כללי האתיקה המקצועית והנהלים הנהוגים במקום ההכשרה המעשית. יש להקפיד במיוחד על שמירת סודיות לגבי כל מידע הקשור בלקוחות.

7 .הסטודנט/ית י/תשתתף בכל הפעילויות המקצועיות בהן משתתפים אנשי הצוות כגון: ישיבות צוות, ימי עיון, גישה לספריה מקצועית ולתיקי חולים. כל אלו יעשו תוך תאום עם המדריך/ה במקום ההכשרה המעשית.

8 .כל סטודנט/ית זכאי/ית לפגישת הדרכה פרטנית אחת לשבוע לפחות.

בתחילת תקופת ההכשרה המעשית יש להתייחס במפגש לציפיות ההדדיות של המדריך/ה והסטודנט/ית. בסמוך לאמצע תקופת ההכשרה המעשית יש לקיים פגישת הערכה תקופתית בין הסטודנט/ית והמדריך/ה. בפגישה ניתן משוב לסטודנט/ית, בעזרת טופס ההערכה. במעמד זה רצוי לערוך משוב הדדי גם על מקום ההכשרה וההדרכה הניתנת בו.

בתום תקופת ההכשרה יש לקיים פגישת סיכום והערכה פורמלית. ההערכה תצוין על גבי טופס הערכת הסטודנט/ית ותשלח למנהלת היחידה להכשרה מעשית.

על הסטודנט/ית לקרוא את הטופס ולחתום עליו טרם שליחתו.

9 .במקביל, הסטודנט/ית מעריך/ה את ההדרכה שקיבל בתקופת ההכשרה המעשית על גבי הטופס המתאים, טופס הערכת הדרכה. המדריך/ה חותם/ת שקרא/ה את ההערכה. כאמור, מומלץ לדון עם המדריך/ה במשוב הניתן על ההדרכה, כבר באמצע מהלך תקופת ההכשרה.

10 .כחלק מחובותיו/ה הלימודיות מגיש/ה הסטודנט/ית עבודה כתובה בכל אחת מתקופות ההכשרה המעשית. האחריות לכתיבת העבודה מוטלת על הסטודנט/ית. המדריך/ה יאפשר לסטודנט/ית נגישות למטופלים , לאנשי צוות ולחומר הכתוב לצורכי כתיבת העבודה.

בשבוע האחרון לתקופת ההכשרה המעשית תימסר העבודה הכתובה לעיון המדריך/ה במקום. על המדריך/ה לבדוק האם העבודה משקפת את הגישה הטיפולית הנהוגה במקום ואת ההדרכה שניתנה על-ידו/על-ידה. העבודה הנ"ל הינה חובה לקורס: "שילוב ויישום ידע בעשייה הטיפולית". בדיקת העבודה תעשה ע"י מרכזת התחום באוניברסיטה.

11 .ציון המעבר של בקורס "שילוב ידע בעשייה טיפולית" הינו 70 .כדי לעבור בהצלחה כל תקופת הכשרה מעשית יש לעמוד הן בדרישות של הערכה מסכמת (טופס המשוב שממלא/ה המדריך/ה) והן בציון 70 בקורס "שילוב ידע בעשייה טיפולית".

12 .במהלך שנות הלימודים, כל סטודנט/ית יזכה/תזכה לביקור אחד לפחות של מקשרת ההכשרה או מנהלת יחידת ההכשרה. במידה ומתעורר במהלך תקופת ההכשרה המעשית קושי הנוגע ליחסי מדריך-מודרך, הסתגלות למקום הכשרה מעשית, לצוות ו/או בעיות אחרות שלא באו על פתרונן במקום, מוטל על הסטודנט/ית ליידע מיידית את מנהלת היחידה להכשרה מעשית או מקשרות ההכשרה. בנוסף, יתקיימו ביקורים של מקשרות ההכשרה במקום הכשרה מעשית ע"פ הצורך.

תאום הביקור יעשה עם המדריך/ה והסטודנט/ית מראש.

13 .מידע על מהלך ההכשרה המעשית יכנס לתיק האישי של הסטודנט ולתיק מדריכים בהכשרה מעשית וישמש לצרכים פנימיים של החוג בלבד.

14 .לפני כל יציאה להכשרה מעשית יתקיים מפגש הכנה להכשרה באוניברסיטה, המפגש חיוני להצלחת ההכשרה ולכן הנוכחות בו חובה. בסמוך לאמצע תקופת ההכשרה המעשית, יערכו מפגשים של הסטודנטים/ות עם מקשרות ההכשרה באוניברסיטה. תאריכי המפגשים יקבעו מראש ויהיו ידועים הן לסטודנטים/ות והן למדריכות לפני תחילת ההכשרה. על כל הסטודנטים/ות חלה חובת השתתפות במפגשים. היעדרות תתאפשר רק במקרים של כוח עליון ומחייבת אישור מראש של מנהלת היחידה להכשרה המעשית.

15 .הציון המסכם על ביצועי הסטודנט/ית בתקופת ההכשרה הינו עובר או נכשל.

כאשר הערכת הסטודנט/ית נמוכה - הסטודנט/ית נכשל/ה בתקופת ההכשרה המעשית.

 ההחלטות האקדמיות והמקצועיות במהלך ההכשרות המעשיות, הן על סמך ביצועיו האקדמיים של הסטודנט/ית והתנהגותו המקצועית והאישית כפי שהן מוערכות ע"י המדריכים/ות במקומות ההכשרה וסגל

היחידה להכשרה מעשית בחוג. ההחלטה הסופית והקובעת בנוגע למעבר תקופת הכשרה בציון עובר הינה של סגל היחידה להכשרה מעשית בחוג לריפוי בעיסוק.

סטודנט/ית שלא עמד/ה בתנאי המעבר ונכשל/ה בהכשרה המעשית יצטרך לעבור הכשרה נוספת בשנה העוקבת. סטודנט שנכשל בהכשרה המעשית בפעם השנייה (בשנה העוקבת או בכלל), יופסקו לימודיו לאלתר. סיום הלימודים מותנה בציון עובר של כל תקופות ההכשרה המעשית.

16. במקרים בהם יזוהו קשיים בתהליך ההתפתחות האישי ו/או המקצועי של הסטודנט/ית )יבואו לידי ביטוי ב"טופס להערכת תפקוד הסטודנט/ית בתקופות ההכשרה המעשית" ו/או בדיווח המדריך/ה בשיחות עם הסטודנט/ית ועם צוות היחידה להכשרה מעשית ו/או יזוהו בשיחות הדרכה עם צוות החוג באוניברסיטה(, יוזמן הסטודנט/ית לשיחת התניות, טרם יציאתו/ה להכשרה מעשית נוספת. שיחת התניות תתקיים גם במקרים בהם הסטודנט/ית נכשל/ה בתקופת הכשרה מעשית. בשיחת ההתניות יועלו מוקדי הקושי שזוהו ויוגדרו תנאים למעבר ההכשרה המעשית הנוספת.

17 .לאור העובדה כי ההכשרה המעשית כרוכה לעיתים במאמץ פיסי ונפשי מצד הסטודנט וזאת לשם השתתפות פעילה בטיפולים הניתנים ללקוחות במקום ההכשרה, יוכל לצאת להכשרה רק סטודנט שמצב בריאותו תקין ומאפשר זאת, בהתאם להצהרה שמסר למזכירות החוג.

18 .יציאה להכשרה מותנת בחתימה על תקנון זה בטרם יציאה להכשרה.

החתימה תעשה אל מול נציג החוג.

**אישור**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_\_ (בעל תפקיד באוניברסיטת חיפה)

מאשר בזה כי ה"ה \_\_\_\_\_\_\_\_\_\_\_\_\_\_\_\_\_ חתם בפניי על מסמך זה.

לחתימת הסטודנט:

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ת.ז.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מאשר כי קראתי את התקנון ואני מודע לכל המצופה ממני ולכל זכויותי בתקופת ההכשרה המעשית.

הובא לידיעתי כי הכשרה מעשית כרוכה במאמץ פיזי.

אני מאשר.

לראיה באתי על החתום:

תאריך:\_\_\_\_\_\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_

תאריך:\_\_\_\_\_\_\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_\_

הכשרה מהנה ומלמדת,

בהצלחה,

רות שוהם

מנהלת היחידה להכשרה מעשית

\* התקנון מועבר לפני כל תקופת הכשרה מעשית הן לסטודנט/ית והן למדריך/ה במקום ההכשרה.

התקנון החתום ישאר בחוג.